Σημαντική ανακοίνωση νομικού περιεχομένου

|

32001D0556

2001/556/ΕΚ: Απόφαση της Επιτροπής, της 11ης Ιουλίου 2001, για την κατάρτιση προσωρινών πινάκων εγκαταστάσεων τρίτων χωρών, από τις οποίες τα κράτη μέλη επιτρέπουν τις εισαγωγές ζελατίνης με προορισμό την κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1788]

Επίσημη Εφημερίδα αριθ. L 200 της 25/07/2001 σ. 0023 - 0027

Απόφαση της Επιτροπήςτης 11ης Ιουλίου 2001για την κατάρτιση προσωρινών πινάκων εγκαταστάσεων τρίτων χωρών, από τις οποίες τα κράτη μέλη επιτρέπουν τις εισαγωγές ζελατίνης με προορισμό την κατανάλωση από τον άνθρωπο[κοινοποιηθείσα υπό τον αριθμό Ε(2001) 1788](Κείμενο που παρουσιάζει ενδιαφέρον για τον ΕΟΧ)(2001/556/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1,Εκτιμώντας τα ακόλουθα:(1) Στο μέρος XIII του παραρτήματος της απόφασης 94/278/ΕΚ της Επιτροπής(3) όπως τροποποιήθηκε τελευταία από την απόφαση 98/597/ΕΚ(4), έχει καταρτισθεί πίνακας τρίτων χωρών, από τις οποίες επιτρέπεται στα κράτη μέλη να εισάγουν ζελατίνη με προορισμό την κατανάλωση από τον άνθρωπο.(2) Στο κεφάλαιο 4 του παραρτήματος II της οδηγίας 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(5), όπως τροποποιήθηκε τελευταία από την απόφαση 1999/724/ΕΚ(6), καθορίζονται οι υγειονομικοί όροι που εφαρμόζονται κατά τη διάθεση στην αγορά και για τις εισαγωγές ζελατίνης με προορισμό την κατανάλωση από τον άνθρωπο. Επιπλέον, η απόφαση 2000/20/ΕΚ(7) θεσπίζει υγειονομικά πιστοποιητικά για την εισαγωγή ζελατίνης από τρίτες χώρες.(3) Η Επιτροπή έχει παραλάβει πίνακες εγκαταστάσεων από ορισμένες τρίτες χώρες οι οποίες εμφαίνονται στον πίνακα που παρατίθεται στο μέρος XIII του παραρτήματος της απόφασης 94/278/ΕΚ. Οι αρμόδιες αρχές των ανωτέρω τρίτων χωρών έδωσαν στην Επιτροπή εγγυήσεις ότι οι εγκαταστάσεις ανταποκρίνονται πλήρως στις σχετικές κοινοτικές υγειονομικές απαιτήσεις.(4) Προκειμένου να δοθεί ο αναγκαίος χρόνος για τη διενέργεια κοινοτικών επιθεωρήσεων σε τρίτες χώρες ώστε να επαληθευθεί η συμμόρφωση των εγκαταστάσεων των χωρών αυτών προς τις κοινοτικές διατάξεις και να αποφευχθεί η διακοπή των εμπορικών συναλλαγών από τρίτες χώρες, θα πρέπει, επομένως, να καταρτισθούν προσωρινοί πίνακες εγκαταστάσεων που παράγουν ζελατίνη για κατανάλωση από τον άνθρωπο, σύμφωνα με τη διαδικασία που καθορίζεται στην απόφαση 95/408/ΕΟΚ.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα κράτη μέλη επιτρέπουν τις εισαγωγές ζελατίνης με προορισμό την κατανάλωση από τον άνθρωπο, από τις εγκαταστάσεις που απαριθμούνται στον πίνακα του παραρτήματος.Άρθρο 2Η παρούσα απόφαση εφαρμόζεται από την 1η Σεπτεμβρίου 2001.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 11 Ιουλίου 2001.Για την ΕπιτροπήDavid ByrneΜέλος της Επιτροπής(1) ΕΕ L 243 της 11.10.1995, σ. 17.(2) ΕΕ L 289 της 28.10.1998, σ. 36.(3) ΕΕ L 120 της 11.5.1994, σ. 44.(4) ΕΕ L 286 της 23.10.1998, σ. 59.(5) ΕΕ L 62 της 15.3.1993, σ. 49.(6) ΕΕ L 290 της 12.11.1999, σ. 32.(7) ΕΕ L 6 της 11.1.2000, σ. 60.ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGALISTA DE LOS ESTABLECIMIENTOS/LISTE OVER GODKENDTE GRÆNSEKONTROLSTEDER/VERZEICHNIS DER BETRIEBE/ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ/LIST OF ESTABLISHMENTS/LISTE DES ÉTABLISSEMENTS/ELENCO DEGLI STABILIMENTI/LIJST VAN BEDRIJVEN/LISTA DOS ESTABELECIMENTOS/LUETTELO LAITOKSISTA/FÖRTECKNING ÖVER ANLÄGGNINGARProducto: gelatina destinada al consumo humano/Produkt: gelatine til konsum/Erzeugnis: zum Verzehr bestimmte Gelatine/Προϊόν: ζελατίνη με προορισμό την κατανάλωση από τον άνθρωπο/Product: gelatine intended for human consumption/Produit: gélatine destinée à la consommation humaine/Prodotto: gelatine destinate al consumo umano/Product: voor menselijke consumptie bestemde gelatine/Produto: gelatina destinada ao consumo humano/Tuote: ihmisravinnoksi tarkoitettu gelatiini/Varuslag: gelatin avsett som livsmedel>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>


title: 2012/572/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με τη χορήγηση απαλλαγής όσον αφορά την εκτέλεση του προϋπολογισμού του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/184

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με τη χορήγηση απαλλαγής όσον αφορά την εκτέλεση του προϋπολογισμού του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2010
   (2012/572/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2010, συνοδευόμενη από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση ενός Ευρωπαϊκού Κέντρου Πρόληψης και Ελέγχου Νόσων (3), και ιδίως το άρθρο 23,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0123/2012),

               1.

               χορηγεί απαλλαγή στον διευθυντή του Ευρωπαϊκού Κέντρου Πρόληψης και Ελέγχου Νόσων όσον αφορά την εκτέλεση του προϋπολογισμού του Κέντρου για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Κέντρου Πρόληψης και Ελέγχου Νόσων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 122.

      (2)  ΕΕ L 248 της 16.9.2002, σ. 1.

      (3)  ΕΕ L 142 της 30.4.2004, σ. 1.

      (4)  ΕΕ L 357 της 31.12.2002, σ. 72.
   ΠΑΡΑΡΤΗΜΑ

      ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΤΑ ΤΑ ΠΡΟΗΓΟΥΜΕΝΑ ΕΤΗ

               Ευρωπαϊκό Κέντρο Πρόληψης και Ελέγχου Νόσων

               2006

               2007

               2008

               2009

               Επιδόσεις Σύναψη συμβάσεων

                           —

                           Οι κανόνες για τις δημόσιες συμβάσεις δεν εφαρμόζονται αυστηρά: έλλειψη σαφών κριτηρίων επιλογής· λανθασμένη επιλογή διαδικασίας· μη τήρηση της διαδικασίας που περιγράφεται στην προκήρυξη του διαγωνισμού· ανεπαρκής τεκμηρίωση της διαδικασίας.

               ά.α.

                           —

                           Ζητεί από το Κέντρο να παράσχει μια σύγκριση των πράξεων που διενεργήθηκαν κατά το έτος για το οποίο ζητείται η απαλλαγή και αυτών του προηγούμενου οικονομικού έτους, προκειμένου η αρμόδια για την απαλλαγή αρχή να μπορεί να αξιολογήσει καλύτερα τις επιδόσεις του Κέντρου από το ένα έτος στο άλλο·

                           —

                           Δεν επετεύχθη συμφωνία μεταξύ του Κέντρου και της Σουηδικής κυβέρνησης καθώς απέμεναν πολλά εκκρεμή ζητήματα που έχρηζαν περαιτέρω διαπραγμάτευσης.

                           —

                           Ζητεί από το Κέντρο να παράσχει μια σύγκριση των πράξεων που διενεργήθηκαν κατά το έτος για το οποίο ζητείται η απαλλαγή και αυτών του προηγούμενου οικονομικού έτους.

               Μεταφορές πιστώσεων

                           —

                           Η αρχή του ετήσιου χαρακτήρα δεν τηρείται αυστηρά: σχεδόν το 45 % των αναλήψεων υποχρεώσεων που εγγράφηκαν στη διάρκεια του έτους μεταφέρθηκαν. Επιπλέον, στο δεύτερο εξάμηνο του 2006, έγιναν πολλές μεταφορές → ανακριβείς εκτιμήσεις των αναγκών σε προσωπικό.

                           —

                           Η αρχή του ετήσιου χαρακτήρα δεν τηρείται αυστηρά: αδυναμίες στον προγραμματισμό, την παρακολούθηση και τη συνακόλουθη εφαρμογή του προϋπολογισμού του Κέντρου

                           —

                           Ωστόσο, όταν αποφασίστηκαν οι τροποποιήσεις του προϋπολογισμού, δεν πραγματοποιήθηκε καμία αξιολόγηση της επίπτωσής τους στο πρόγραμμα εργασίας και στην επίτευξη των στόχων.

                           —

                           Η αρχή του ετήσιου χαρακτήρα δεν τηρείται αυστηρά: αδυναμίες στον προγραμματισμό και τη συνακόλουθη εφαρμογή του προϋπολογισμού του Κέντρου

                           —

                           Καλεί την Επιτροπή να εξετάσει τρόπους για να διασφαλισθεί ότι εφαρμόζεται η αρχή της διαχείρισης των ταμειακών διαθεσίμων με βάση τις ανάγκες → Το Κέντρο διατηρεί εξαιρετικά υψηλά ταμειακά διαθέσιμα για μακρά περίοδο (31 Δεκεμβρίου 2008: 16 705 091 EUR).

                           —

                           Καλεί το Κέντρο να ενημερώσει την αρμόδια για την απαλλαγή αρχή όσον αφορά τα μέτρα που έχει λάβει για την αντιμετώπιση αυτής της ανεπάρκειας. Υψηλό επίπεδο μεταφορών πιστώσεων, κάτι που έχει αρνητικό αντίκτυπο στην εκτέλεση του προϋπολογισμού και αντίκειται στην αρχή του ετήσιου χαρακτήρα.

               Ανθρώπινοι πόροι

               ά.α.

               ά.α.

                           —

                           Αδυναμίες στον προγραμματισμό των διαδικασιών προσλήψεων.

               ά.α.

               Εσωτερικός έλεγχος

                           —

                           Εισήχθησαν νομικές αναλήψεις υποχρεώσεων εν απουσία πρότερων δημοσιονομικών αναλήψεων υποχρεώσεων, κατά παράβαση του δημοσιονομικού κανονισμού.

                           —

                           Η Υπηρεσία δεν συμμορφώθηκε με τον δημοσιονομικό κανονισμό και την αρχή της οικονομίας: το 2007 το Κέντρο κατέβαλε 500 000 EUR για ανακαίνιση του κύριου κτιρίου του, συνεπεία συμφωνίας που υπέγραψαν το Κέντρο και ο ιδιοκτήτης του κτιρίου. Αυτή η συμφωνία δεν προσδιόριζε τη φύση των προς εκτέλεση εργασιών ούτε τις προθεσμίες και τους όρους πληρωμής.

                           —

                           Το Κέντρο δεν τήρησε πλήρως την υποχρέωσή του να αποστείλει στην αρμόδια για την απαλλαγή αρχή έκθεση συνταχθείσα από τον διευθυντή του, που να συνοψίζει τον αριθμό των εσωτερικών ελέγχων που διενεργήθηκαν από τον εσωτερικό ελεγκτή.

                           —

                           Το Κέντρο δεν έχει εκπληρώσει πλήρως την υποχρέωσή του να αποστείλει στην αρμόδια για την απαλλαγή αρχή μια έκθεση συνταχθείσα από τον διευθυντή του, που να συνοψίζει το περιεχόμενο της σύστασης της IAS.

          ---documentbreak---

               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/185

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2010
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2010, συνοδευόμενη από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση ενός Ευρωπαϊκού Κέντρου Πρόληψης και Ελέγχου Νόσων (3), ιδίως το άρθρο 23,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0123/2012),

               Α.

               λαμβάνοντας υπόψη ότι το Ελεγκτικό Συνέδριο αναφέρει ότι αποκόμισε εύλογη βεβαιότητα ότι οι ετήσιοι λογαριασμοί του Ευρωπαϊκού Κέντρου Πρόληψης και Ελέγχου Νόσων («το Κέντρο») για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές·

               Β.

               λαμβάνοντας υπόψη ότι, στις 10 Μαΐου 2011, το Κοινοβούλιο χορήγησε απαλλαγή στον διευθυντή του Κέντρου όσον αφορά την εκτέλεση του προϋπολογισμού του για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής, καλούσε, μεταξύ άλλων, το Κέντρο:

                           —

                           σε έναν πίνακα που θα επισυναφθεί στην έκθεση του Ελεγκτικού Συνεδρίου, να προβεί σε σύγκριση των πράξεων που πραγματοποιήθηκαν κατά το έτος για το οποίο ζητείται η απαλλαγή και αυτών που πραγματοποιήθηκαν κατά το προηγούμενο οικονομικό έτος·

                           —

                           να αντιμετωπίσει το υψηλό επίπεδο μεταφορών πιστώσεων, που έχει αρνητικό αντίκτυπο στην εφαρμογή του προϋπολογισμού και δεν συνάδει με την αρχή του ετήσιου χαρακτήρα του προϋπολογισμού·

                           —

                           να εκπληρώσει την υποχρέωσή του για την αποστολή, στην αρμόδια για την απαλλαγή αρχή, μιας έκθεσης που θα συντάξει ο διευθυντής του και η οποία θα συνοψίζει το περιεχόμενο των συστάσεων της Υπηρεσίας Εσωτερικού Ελέγχου (IAS)·

               Γ.

               λαμβάνοντας υπόψη ότι ο συνολικός προϋπολογισμός του Κέντρου για το οικονομικό έτος 2010 ήταν 57 800 000 EUR έναντι 49 200 000 EUR το 2009, παρουσιάζοντας αύξηση 17,5 %· λαμβάνοντας υπόψη ότι η συνολική συνεισφορά της Ένωσης στον προϋπολογισμό του Κέντρου για το 2010 ανήλθε σε 56 225 000 EUR·

      Δημοσιονομική και χρηματοοικονομική διαχείριση

               1.

               υπενθυμίζει ότι η αρχική συνεισφορά της Ένωσης στο Κέντρο για το 2010 ανερχόταν σε 53 078 000 EUR· σημειώνει, ωστόσο, ότι 145 000 EUR προερχόμενα από ανάκτηση πλεονασμάτων προστέθηκαν στο ποσό αυτό, με αποτέλεσμα η συνολική συνεισφορά της Ένωσης για το 2010 να ανέρχεται σε 53 223 000 EUR·

               2.

               τονίζει, ωστόσο, ότι, σύμφωνα με τον γενικό προϋπολογισμό της Ευρωπαϊκής Ένωσης για το οικονομικό έτος 2010, η συνολική συνεισφορά στο Κέντρο ανήλθε σε 56 225 000 EUR και συνίστατο σε:

                           —

                           συνεισφορά ύψους 33 360 000 EUR στο πλαίσιο των τίτλων I και II, και

                           —

                           συνεισφορά ύψους 22 895 000 στο πλαίσιο του τίτλου III, εκ των οποίων πληρώθηκαν 10 000 000 EUR·

                     σημειώνει, ωστόσο, ότι το ίδιο έγγραφο παρουσιάζει μια συνολική συνεισφορά της Ένωσης της τάξης των 53 223 000 EUR για το 2010· λαμβάνει υπό σημείωση τη δήλωση της Επιτροπής, βάσει της οποίας η συνολική συνεισφορά της Ένωσης στο Κέντρο για το 2010 ανήλθε σε 56 225 000 EUR και ότι το ποσό των 53 223 000 EUR απορρέει από ασυνέπειες στο κείμενο που συνοδεύει τα ποσά του προϋπολογισμού· πρεσβεύει την άποψη ότι η κατάσταση αυτή αντικατοπτρίζει την ανάγκη για την Επιτροπή να υποβάλλει κάθε χρόνο στην αρμόδια για την απαλλαγή αρχή συγκεντρωτικά στοιχεία για τη συνολική ετήσια χρηματοδότηση κάθε οργανισμού από τον γενικό προϋπολογισμό της Ευρωπαϊκής Ένωσης·

               3.

               σημειώνει τα όσα αναφέρει το Κέντρο, ότι δηλαδή συνήφθη δεύτερη συμφωνία με τη Γενική Διεύθυνση Διεύρυνσης, αρχικής διάρκειας δύο ετών, και ότι μια συνακόλουθη αύξηση του προϋπολογισμού ύψους 400 000 EUR για την περίοδο 2009–2010 εφαρμόσθηκε το 2010· σημειώνει ότι το 2011 το Κέντρο όφειλε να υποβάλει αίτηση για την παράταση της διάρκειας της επιχορήγησης·

               4.

               διαπιστώνει, με βάση τους οριστικούς ετήσιους λογαριασμούς του Κέντρου για το οικονομικό έτος 2010, ότι το ποσοστό εκτέλεσης του προϋπολογισμού του έφτασε το 95 % όσον αφορά τις πιστώσεις ανάληψης υποχρεώσεων· εκφράζει, ωστόσο, την ανησυχία του διότι το ποσοστό εκτέλεσης του προϋπολογισμού ως προς τις πληρωμές έφθασε μόλις το 68 % του συνολικού του προϋπολογισμού· θεωρεί, εντούτοις, ότι τούτο αποτελεί βελτίωση σε σχέση με το 59 % του 2009, πιστεύει όμως ότι χρειάζεται να καταβληθούν περαιτέρω προσπάθειες από το Κέντρο στο θέμα αυτό·

               5.

               υπογραμμίζει ότι το ποσοστό εκτέλεσης των πιστώσεων πληρωμών βελτιώθηκε και ανήλθε στο 92,7 %, το οποίο αντιστοιχεί σε μη χρησιμοποιηθείσες πιστώσεις ύψους 3 800 000 EUR· σημειώνει ότι η εν λόγω υστέρηση οφείλεται στο ότι το Κέντρο έχει περιορίσει τα αιτήματά του για πιστώσεις πληρωμών προκειμένου να μειώσει το ταμειακό διαθέσιμο του τραπεζικού λογαριασμού του στο τέλος του έτους, σύμφωνα με τα αιτήματα του Ελεγκτικού Συνεδρίου και της Επιτροπής·

               6.

               σημειώνει, με βάση την ετήσια έκθεση πεπραγμένων του Κέντρου για το 2010, ότι ο διευθυντής, ως διατάκτης, ανέθεσε τη χρηματοοικονομική ευθύνη στους πέντε προϊσταμένους μονάδας και, για κάποιο διάστημα, στον συντονιστή του γραφείου του διευθυντή· σημειώνει, ωστόσο, ότι όλες οι συμβάσεις άνω των 250 000 EUR πρέπει να υπογράφονται από τον διευθυντή·

      Μεταφορές πιστώσεων

               7.

               επισημαίνει ότι, σύμφωνα με το Ελεγκτικό Συνέδριο, το 2010 μεταφέρθηκε στο 2011 ένα ποσό ύψους 15 600 000 EUR, ίσο με το 27 % του συνολικού προϋπολογισμού, συμπεριλαμβανομένου του 50 % του τίτλου III — Επιχειρησιακές δαπάνες· καλεί για μία ακόμη φορά το Κέντρο να διορθώσει ταχέως τις ελλείψεις που εντόπισε το Ελεγκτικό Συνέδριο όσον αφορά τις μεταφορές πιστώσεων· υπογραμμίζει ότι ένα υψηλό επίπεδο μεταφορών πιστώσεων έχει αρνητικό αντίκτυπο στην εφαρμογή του προϋπολογισμού·

               8.

               εκφράζει την ανησυχία του διότι το υψηλό αυτό ποσοστό μεταφοράς πιστώσεων, που συνδυάζεται με ένα χαμηλό επίπεδο πληρωτέων εξόδων, είναι υπερβολικό και δεν συνάδει με την αρχή του ετήσιου χαρακτήρα του προϋπολογισμού·

      Λογιστικό σύστημα

               9.

               σημειώνει ότι, σύμφωνα με την έκθεσή του σχετικά με τη δημοσιονομική και χρηματοοικονομική διαχείριση, το 2010 ήταν το πρώτο πλήρες έτος κατά το οποίο το Κέντρο εφάρμοσε τον προϋπολογισμό του για το σύνολο του έτους κάνοντας χρήση του συστήματος ABAC WF (ολοκληρωμένο δημοσιονομικό και λογιστικό σύστημα της ΕΕ)·

               10.

               διαπιστώνει, σύμφωνα με την ετήσια έκθεση πεπραγμένων του, ότι το Κέντρο προέβη σε αναθεώρηση των εσωτερικών διαδικασιών σε ό,τι αφορά τις πληρωμές και τις αναλήψεις υποχρεώσεων·

      Σύναψη συμβάσεων

               11.

               διαπιστώνει, σύμφωνα με την ετήσια έκθεση πεπραγμένων του, ότι το 2010 το γραφείο δημοσίων συμβάσεων εξέτασε 50 ανοικτές διαδικασίες και 18 διαδικασίες με διαπραγμάτευση, καθώς και 8 προσκλήσεις υποβολής προσφορών· καλεί το Κέντρο να παράσχει στην αρμόδια για την απαλλαγή αρχή τα αποτελέσματα της καθεμίας από τις διαδικασίες που αφορούν δημόσιες συμβάσεις·

               12.

               σημειώνει ότι, ύστερα από πέντε έτη διαπραγματεύσεων, υπεγράφη συμφωνία για την έδρα μεταξύ του Κέντρου και του σουηδικού Υπουργείου Μέριμνας Ηλικιωμένων και Δημόσιας Υγείας·

      Ανθρώπινοι πόροι

               13.

               λαμβάνει γνώση ότι ο πρώην διευθυντής άφησε το Κέντρο τον Φεβρουάριο του 2010 προκειμένου να αναλάβει μια θέση στο Περιφερειακό Γραφείο για την Ευρώπη του Παγκόσμιου Οργανισμού Υγείας·

               14.

               ζητεί από το Κέντρο να εφαρμόσει επαρκή μέτρα ώστε να εγγυηθεί τη διαφάνεια των διαδικασιών του για τις προσλήψεις· εκφράζει, ειδικότερα, την ανησυχία του σχετικά με τα ευρήματα του Ελεγκτικού Συνεδρίου: δεν είχε καθοριστεί εκ των προτέρων ούτε η ελάχιστη βαθμολογία που έπρεπε να συγκεντρώνουν οι υποψήφιοι προκειμένου να κληθούν σε συνέντευξη ούτε η αναγκαία βαθμολογία για την εγγραφή τους στον εφεδρικό πίνακα επιτυχόντων· σημειώνει ότι το γεγονός αυτό θα μπορούσε να καλύπτει μια κατάσταση νεποτισμού ή σύγκρουσης συμφερόντων·

               15.

               σημειώνει ότι, σύμφωνα με την έκθεσή του σχετικά με τη δημοσιονομική και χρηματοοικονομική διαχείριση, ο συνολικός αριθμός των έκτακτων υπαλλήλων που εργάζονταν στο Κέντρο στις 31 Δεκεμβρίου 2010 ήταν 175, έναντι 200 θέσεων που προβλέπονταν στο οργανόγραμμα του 2010·

               16.

               επισημαίνει ακόμη ότι, σύμφωνα με την έκθεση σχετικά με τη δημοσιονομική και χρηματοοικονομική διαχείριση, το ποσοστό εναλλαγής προσωπικού για τους έκτακτους υπαλλήλους και τους συμβασιούχους υπαλλήλους ήταν 7 % το 2010·

               17.

               φρονεί ότι το Κέντρο είναι ένας σημαντικός οργανισμός για την ενίσχυση και ανάπτυξη της επαγρύπνησης της Ευρώπης εναντίον των ασθενειών και για την αξιολόγηση και πληροφόρηση σχετικά με υφιστάμενες και επικείμενες απειλές εναντίον της ανθρώπινης υγείας από μολυσματικές νόσους καθώς και για τη συγκέντρωση των γνώσεων της Ευρώπης σε θέματα υγείας·

      Επιδόσεις

               18.

               αναγνωρίζει ότι το Κέντρο εργάζεται πλέον με τους εταίρους του για την εφαρμογή των αλλαγών με βάση τα διδάγματα που αντλήθηκαν από την πανδημία του H1N1 το 2009, προκειμένου να βελτιωθούν περαιτέρω οι επιδόσεις του Κέντρου στο μέλλον· σημειώνει, ωστόσο, τις σημαντικές συνεισφορές του Κέντρου στα μέτρα για την καταπολέμηση της πανδημίας του H1N1, εκδίδοντας προκαταρκτικές κατευθυντήριες γραμμές με τίτλο «Use of specific pandemic influenza vaccines» (Χρήση ειδικών εμβολίων για πανδημική γρίπη) το 2009·

      Εσωτερικός έλεγχος

               19.

               σημειώνει ότι, σύμφωνα με την έκθεση σχετικά με τη δημοσιονομική και χρηματοοικονομική διαχείριση, πραγματοποιήθηκε αναθεώρηση της εφαρμογής του συστήματος εσωτερικού ελέγχου· εκφράζει κυρίως την ανησυχία του για το γεγονός ότι δεν έχουν ακόμη εφαρμοσθεί δύο από τα πρότυπα, και συγκεκριμένα η επιχειρησιακή συνέχεια και η αξιολόγηση των δραστηριοτήτων, ενώ τέσσερα άλλα έχουν εφαρμοσθεί μόνον εν μέρει· ζητεί, συνεπώς, από το Κέντρο να λάβει άμεσα μέτρα στο θέμα αυτό και να ενημερώσει την αρμόδια για την απαλλαγή αρχή για το στάδιο εφαρμογής αυτών των προτύπων·

               20.

               σημειώνει ότι, σύμφωνα με την έκθεση σχετικά με τη δημοσιονομική και χρηματοοικονομική διαχείριση, ο σχεδιαζόμενος λογιστικός έλεγχος της Υπηρεσίας Εσωτερικού Ελέγχου (IAS) για τις «διαδικασίες που στηρίζουν την κατάρτιση του ετήσιου προγράμματος εργασίας, με έμφαση στο σύστημα ενημέρωσης σχετικά με τη διαχείριση» αναβλήθηκε για το 2011· καλεί, συνεπώς, το Κέντρο να ενημερώσει την αρμόδια για την απαλλαγή αρχή για τα ευρήματα που θα αποκομίσει η IAS·

               21.

               σημειώνει επίσης ότι, σύμφωνα με το Κέντρο, στα τέλη του 2010 ο λογιστικός έλεγχος της IAS δεν απέφερε κρίσιμα ευρήματα· ωστόσο, έξι σημαντικά ευρήματα εκκρεμούν ακόμη· πληροφορείται από το Κέντρο ότι τέσσερις από τις εν λόγω συστάσεις αφορούν την κοινοποίηση σε θέματα υγείας, τους δείκτες επιδόσεων, τον κατάλογο των σημείων προς επιβεβαίωση που χρησιμοποιούν οι δημοσιονομικοί παράγοντες, καθώς και την εκτίμηση του κόστους των συνεδριάσεων του Κέντρου· ζητεί από το Κέντρο να ενημερώσει την αρμόδια για την απαλλαγή αρχή σχετικά με τις δύο άλλες συστάσεις που χρειάζεται ακόμη να εφαρμόσει το Κέντρο·

               22.

               εφιστά την προσοχή στις συστάσεις του που περιέχονται σε προηγούμενες εκθέσεις περί απαλλαγής, όπως παρουσιάζονται στο παράρτημα του παρόντος ψηφίσματος·

               23.

               παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 366 της 15.12.2011, σ. 122.

      (2)  ΕΕ L 248 της 16.9.2002, σ. 1.

      (3)  ΕΕ L 142 της 30.4.2004, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 250 της 27.9.2011, σ. 145.

      (6)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).


Avis juridique important

|

32000D0757

2000/757/ΕΚ, Ευρατόμ: Απόφαση του Συμβουλίου, της 30ής Νοεμβρίου 2000, για το διορισμό ενός μέλους από τις Κάτω Χώρες της Οικονομικής και Κοινωνικής Επιτροπής

Επίσημη Εφημερίδα αριθ. L 304 της 05/12/2000 σ. 0016 - 0016

Απόφαση του Συμβουλίουτης 30ής Νοεμβρίου 2000για το διορισμό ενός μέλους από τις Κάτω Χώρες της Οικονομικής και Κοινωνικής Επιτροπής(2000/757/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),Εκτιμώντας ότι μετά την παραίτηση του κ. Kommer DE KNEGT, η οποία γνωστοποιήθηκε στο Συμβούλιο στις 10 Οκτωβρίου 2000, έχει κενωθεί μια θέση μέλους στην προαναφερόμενη Επιτροπή,έχοντας υπόψη τις υποψηφιότητες που πρότεινε η ολλανδική κυβέρνηση,έχοντας λάβει τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνοΗ κ. H. KRUL διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Kommer DE KNEGT και για το υπόλοιπο της θητείας του, δηλαδή έως τις 20 Σεπτεμβρίου 2002.Βρυξέλλες, 30 Νοεμβρίου 2000.Για το ΣυμβούλιοΟ ΠρόεδροςM. Demessine(1) ΕΕ L 257 της 19.9.1998, σ. 37.


Avis juridique important

|

31975D0461

75/461/Ευρατόμ, ΕΚΑΧ, ΕΟΚ: Απόφαση τής Επιτροπής τής 23ης Ιουλίου 1975 περί τροποποιήσεως τού προσωρινού κανονισμού τής Επιτροπής τής 6ης Ιουλίου 1967

Επίσημη Εφημερίδα αριθ. L 199 της 30/07/1975 σ. 0043 - 0043 Ελληνική ειδική έκδοση: Κεφάλαιο 01 τόμος 2 σ. 0005  Ισπανική ειδική έκδοση: Κεφάλαιο 01 τόμος 2 σ. 0027  Πορτογαλική ειδική έκδοση : Κεφάλαιο 01 τόμος 2 σ. 0027

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1975 περί τροποποιήσεως του προσωρινού κανονισμού της Επιτροπής της 6ηςΙουλίου 1967Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  το άρθρο 16 της συνθήκης περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  ΑΠΟΦΑΣΙΖΕΙ:   Άρθρο 1  Το άρθρο 27 του προσωρινού κανονισμού της Επιτροπής της 6ης Ιουλίου 1967(1) αντικαθίσταται από το ακόλουθο κείμενο:  "Η Επιτροπή δύναται, με την προϋπόθεση ότι η αρχή της συλλογικής της ευθύνης θα παραμείνει άθικτη, να εξουσιοδοτεί τα μέλη της να λαμβάνουν εξ ονόματός της και υπό τον έλεγχό της μέτρα διαχειρίσεως ή διοικήσεως σαφώς καθορισμένα.  Δύνανται επίσης να εξουσιοδοτηθούν υπάλληλοι να λαμβάνουν τέτοιου είδους μέτρα, αν αυτό κρίνεται απαραίτητο, για να επιτραπεί στην Επιτροπή να εκπληρώσει, όπως αρμόζει, τα καθήκοντα που της ανατίθενται.  Οι εξουσίες που παρέχονται σε έναν υπάλληλο ισχύουν και για τον αντικαταστάτη του, εκτός αν ο πρώτος εξουσιοδοτείται προσωπικά.  Οι αρμοδιότητες που ανατίθενται κατ' αυτόν τον τρόπο δεν δύνανται να αποτελέσουν αντικείμενο περαιτέρω εξουσιοδοτήσεως, εκτός αν η περί εξουσιοδοτήσεως απόφαση περιλαμβάνει ρητώς σχετικές διατάξεις.  Οι διατάξεις του παρόντος άρθρου δεν θίγουν τους κανόνες που ισχύουν στις εξουσιοδοτήσεις επί θεμάτων δημοσιονομικού χαρακτήρα και διοικήσεως του προσωπικού."  Άρθρο 2  Η παρούσα απόφαση αρχίζει να ισχύει την 23η Ιουλίου 1975.  Έγινε στις Βρυξέλλες, την 23η Ιουλίου 1975:  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. 147 της 11.7.1967, σ. 1.


title: Απόφαση (ΕΕ) 2017/614 του Συμβουλίου, της 21ης Μαρτίου 2017, για τον διορισμό ενός τακτικού μέλους, έπειτα από πρόταση της Ομοσπονδιακής Δημοκρατίας της Γερμανίας, στην Επιτροπή των Περιφερειών

text:
               31.3.2017

               EL

               Επίσημη Εφημερίδα της Ευρωπαϊκής Ένωσης

               L 86/13

         ΑΠΌΦΑΣΗ (ΕΕ) 2017/614 ΤΟΥ ΣΥΜΒΟΥΛΊΟΥ
   της 21ης Μαρτίου 2017
   για τον διορισμό ενός τακτικού μέλους, έπειτα από πρόταση της Ομοσπονδιακής Δημοκρατίας της Γερμανίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και των αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας της κ. Hella DUNGER-LÖPER,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται τακτικό μέλος στην Επιτροπή των Περιφερειών για το εναπομένον διάστημα της τρέχουσας θητείας, δηλαδή έως τις 25 Ιανουαρίου 2020:

               —

               ο κ. Gerry WOOP, Staatssekretär für Europa (Land Berlin).

         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 21 Μαρτίου 2017.

            Για το Συμβούλιο

            Ο Πρόεδρος

         E. SCICLUNA

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20, της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31, της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159, της 25.6.2015, σ. 70).


title: 2009/586/ΕΚ: Απόφαση του Συμβουλίου, της 16ης Φεβρουαρίου 2009 , για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Δημοκρατίας της Κορέας σχετικά με τη συνεργασία για τις αντιανταγωνιστικές δραστηριότητες

text:
               4.8.2009

               EL

               Επίσημη Εφημερίδα της Ευρωπαϊκής Ένωσης

               L 202/35

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Φεβρουαρίου 2009
   για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Δημοκρατίας της Κορέας σχετικά με τη συνεργασία για τις αντιανταγωνιστικές δραστηριότητες
   (2009/586/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 83 και 308 σε συνδυασμό με το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Λόγω της αυξανόμενης διεθνούς διάστασης των προβλημάτων του ανταγωνισμού, θα πρέπει να ενισχυθεί η διεθνής συνεργασία σε αυτόν τον τομέα.

               (2)

               Η ορθή και αποτελεσματική επιβολή της εφαρμογής της νομοθεσίας περί ανταγωνισμού έχει καθοριστική σημασία για την εύρυθμη λειτουργία των αγορών και τις διεθνείς συναλλαγές.

               (3)

               Η θέσπιση των αρχών της θετικής διεθνούς αβροφροσύνης στο διεθνές δίκαιο και η χρήση των αρχών αυτών κατά την επιβολή της εφαρμογής της νομοθεσίας περί ανταγωνισμού της Κοινότητας και της Νότιας Κορέας θα μπορούσαν να αυξήσουν την αποτελεσματικότητα όσον αφορά την εφαρμογή τους.

               (4)

               Για τον σκοπό αυτό, η Επιτροπή διαπραγματεύθηκε συμφωνία με την κυβέρνηση της Δημοκρατίας της Κορέας σχετικά με την εφαρμογή των κανόνων ανταγωνισμού της Κοινότητας και της Νότιας Κορέας.

               (5)

               Επειδή στη συμφωνία περιλαμβάνονται συγχωνεύσεις και εξαγορές επιχειρήσεων που εμπίπτουν στον κανονισμό (ΕΚ) αριθ. 139/2004 του Συμβουλίου, της 20ής Ιανουαρίου 2004, για τον έλεγχο των συγκεντρώσεων μεταξύ επιχειρήσεων («κοινοτικός κανονισμός συγκεντρώσεων») (2), ο οποίος βασίζεται κυρίως στο άρθρο 308, η παρούσα απόφαση θα πρέπει επίσης να βασισθεί στο εν λόγω άρθρο.

               (6)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Κορέας σχετικά με τη συνεργασία για τις αντιανταγωνιστικές δραστηριότητες εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητας (3).

      Βρυξέλλες, 16 Φεβρουαρίου 2009.

            Για το Συμβούλιο

            Ο Πρόεδρος

         O. LIŠKA

      (1)  Γνώμη η οποία διατυπώθηκε στις 4 Δεκεμβρίου 2008 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 24 της 29.1.2004, σ. 1.

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
    ---documentbreak---

               4.8.2009

               EL

               Επίσημη Εφημερίδα της Ευρωπαϊκής Ένωσης

               L 202/36

         ΣΥΜΦΩΝΊΑ
   μεταξύ της Ευρωπαϊκής Κοινότητας και της κυβέρνησης της Δημοκρατίας της Κορέας σχετικά με τη συνεργασία για τις αντιανταγωνιστικές δραστηριότητες
   Η ΕΥΡΩΠΑΪΚΗ ΚΟΙΝΟΤΗΤΑ,
   αφενός, και
   Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ,
   αφετέρου,
   (στο εξής «τα μέρη»),
   ΑΝΑΓΝΩΡΙΖΟΝΤΑΣ ότι οι οικονομίες του κόσμου, και ιδίως οι οικονομίες της Ευρωπαϊκής Κοινότητας και της Δημοκρατίας της Κορέας, καθίστανται όλο και περισσότερο αλληλένδετες,
   ΣΗΜΕΙΩΝΟΝΤΑΣ ότι η Ευρωπαϊκή Κοινότητα και η Δημοκρατία της Κορέας συμμερίζονται την άποψη ότι η ορθή και αποτελεσματική επιβολή της εφαρμογής της νομοθεσίας περί ανταγωνισμού έχει καθοριστική σημασία για την εύρυθμη λειτουργία των αντίστοιχων αγορών τους, καθώς και για την οικονομική ευημερία των καταναλωτών και των δύο μερών και τις μεταξύ τους εμπορικές συναλλαγές,
   ΣΗΜΕΙΩΝΟΝΤΑΣ ότι η ορθή και αποτελεσματική επιβολή της εφαρμογής της νομοθεσίας περί ανταγωνισμού εκάστου μέρους θα ενισχυθεί με τη συνεργασία και, ενδεχομένως, με τον μεταξύ τους συντονισμό κατά την εφαρμογή των νομοθεσιών αυτών,
   ΑΝΑΓΝΩΡΙΖΟΝΤΑΣ περαιτέρω ότι η συνεργασία μεταξύ των αρχών ανταγωνισμού των μερών θα συμβάλει στη βελτίωση και την ενίσχυση των σχέσεών τους,
   ΕΧΟΝΤΑΣ ΚΑΤΑ ΝΟΥ ότι, ενίοτε, ενδέχεται να ανακύψουν διαφορές μεταξύ των μερών όσον αφορά την εφαρμογή της νομοθεσίας περί ανταγωνισμού εκάστου μέρους σε συμπεριφορές ή συναλλαγές που αφορούν σημαντικά συμφέροντα και των δύο μερών,
   ΣΗΜΕΙΩΝΟΝΤΑΣ την αναθεωρημένη σύσταση του Συμβουλίου του Οργανισμού Οικονομικής Συνεργασίας και Ανάπτυξης για τη συνεργασία μεταξύ των χωρών σχετικά με τις αντιανταγωνιστικές πρακτικές που επηρεάζουν το διεθνές εμπόριο, που εκδόθηκε στις 27 και 28 Ιουλίου 1995,
   ΕΧΟΝΤΑΣ ΥΠΟΨΗ το μνημόνιο συμφωνίας που συνάφθηκε μεταξύ της Γενικής Διεύθυνσης Ανταγωνισμού της Ευρωπαϊκής Επιτροπής και της Επιτροπής Θεμιτού Εμπορίου της Δημοκρατίας της Κορέας στις 28 Οκτωβρίου 2004,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Σκοπός και ορισμοί
   1.   Σκοπός της παρούσας συμφωνίας είναι να συμβάλει στην αποτελεσματική επιβολή της εφαρμογής της νομοθεσίας περί ανταγωνισμού εκάστου μέρους με την προώθηση της συνεργασίας και του συντονισμού μεταξύ των αρχών ανταγωνισμού των μερών και την αποφυγή ή την ελαχιστοποίηση της πιθανότητας συγκρούσεως μεταξύ των μερών για όλα τα θέματα που αφορούν την εφαρμογή της νομοθεσίας περί ανταγωνισμού εκάστου μέρους.
   2.   Για τους σκοπούς της παρούσας συμφωνίας, στους ακόλουθους ορισμούς αποδίδεται η εξής σημασία:

               α)

               «αντιανταγωνιστικές δραστηριότητες»: κάθε δραστηριότητα που ενδέχεται να υπόκειται σε κυρώσεις ή άλλα μέτρα αποκατάστασης που λαμβάνονται από τις αρχές ανταγωνισμού βάσει της νομοθεσίας περί ανταγωνισμού ενός ή αμφοτέρων των μερών·

               β)

               «αρχή ανταγωνισμού» και «αρχές ανταγωνισμού»:

                           i)

                           για την Ευρωπαϊκή Κοινότητα, η Επιτροπή των Ευρωπαϊκών Κοινοτήτων ως προς τις ευθύνες της που απορρέουν από τη νομοθεσία περί ανταγωνισμού της Ευρωπαϊκής Κοινότητας, και

                           ii)

                           για τη Δημοκρατία της Κορέας, η Επιτροπή Θεμιτού Εμπορίου της Κορέας·

               γ)

               «αρμόδια αρχή κράτους μέλους»: μία αρχή από κάθε κράτος μέλος της Ευρωπαϊκής Κοινότητας για την εφαρμογή της νομοθεσίας περί ανταγωνισμού. Κατά την υπογραφή της παρούσας συμφωνίας, η Επιτροπή των Ευρωπαϊκών Κοινοτήτων κοινοποιεί στην κυβέρνηση της Δημοκρατίας της Κορέας κατάλογο των αρχών αυτών. Η Επιτροπή κοινοποιεί στην κυβέρνηση της Δημοκρατίας της Κορέας επικαιροποιημένο κατάλογο κάθε φορά που αυτό είναι αναγκαίο·

               δ)

               «νομοθεσία περί ανταγωνισμού»:

                           i)

                           για την Ευρωπαϊκή Κοινότητα, τα άρθρα 81, 82, και 85 της συνθήκης για την ίδρυση της Ευρωπαϊκής Κοινότητας, ο κανονισμός (ΕΚ) αριθ. 139/2004 του Συμβουλίου για τον έλεγχο των συγκεντρώσεων μεταξύ επιχειρήσεων, και οι κανονισμοί εφαρμογής τους καθώς και οι τυχόν τροποποιήσεις τους, και

                           ii)

                           για τη Δημοκρατία της Κορέας, ο νόμος περί κανονισμού των μονοπωλίων και θεμιτού εμπορίου και οι κανονισμοί εφαρμογής του, καθώς και οι τυχόν τροποποιήσεις τους·

               ε)

               «μέτρα επιβολής της εφαρμογής»: εφαρμογή της νομοθεσίας περί ανταγωνισμού μέσω έρευνας που διεξάγεται ή διαδικασίας που κινείται από την αρχή ανταγωνισμού ενός μέρους.

         Άρθρο 2
   Κοινοποιήσεις
   1.   Η αρχή ανταγωνισμού εκάστου μέρους κοινοποιεί στην αρχή ανταγωνισμού του άλλου μέρους τα μέτρα επιβολής της εφαρμογής που λαμβάνει και τα οποία η κοινοποιούσα αρχή ανταγωνισμού θεωρεί ότι ενδέχεται να επηρεάζουν σημαντικά συμφέροντα του άλλου μέρους.
   2.   Στα μέτρα επιβολής της εφαρμογής που ενδέχεται να επηρεάζουν σημαντικά συμφέροντα του άλλου μέρους και είναι σχετικά με τα μέτρα επιβολής της εφαρμογής του άλλου μέρους, περιλαμβάνονται μεταξύ άλλων:

               α)

               μέτρα επιβολής της εφαρμογής έναντι υπηκόου ή υπηκόων του άλλου μέρους (στην περίπτωση της Ευρωπαϊκής Κοινότητας, υπήκοο ή υπηκόους κρατών μελών της Ευρωπαϊκής Κοινότητας), ή στρέφονται κατά επιχείρησης ή επιχειρήσεων που έχουν συσταθεί ή λειτουργούν βάσει των νομοθετικών και κανονιστικών διατάξεων που εφαρμόζονται εντός της επικράτειας του άλλου μέρους·

               β)

               μέτρα επιβολής της εφαρμογής κατά αντιανταγωνιστικών δραστηριοτήτων πλην των συγκεντρώσεων των οποίων επίσης σημαντικό μέρος πραγματοποιείται ή έχει πραγματοποιηθεί εντός της επικράτειας του άλλου μέρους·

               γ)

               μέτρα επιβολής της εφαρμογής που αφορούν συγκέντρωση στην οποία ένα ή περισσότερα από τα μέρη της συναλλαγής είναι επιχείρησης που έχει συσταθεί ή οργανωθεί δυνάμει των νομοθετικών και κανονιστικών διατάξεων που εφαρμόζονται εντός της επικράτειας του άλλου μέρους·

               δ)

               μέτρα επιβολής της εφαρμογής που αφορούν συγκέντρωση στην οποία μια επιχείρηση που ελέγχει ένα ή περισσότερα από τα μέρη της συναλλαγής είναι επιχείρηση που έχει συσταθεί ή οργανωθεί δυνάμει των νομοθετικών και κανονιστικών διατάξεων που εφαρμόζονται εντός της επικράτειας του άλλου μέρους·

               ε)

               μέτρα επιβολής της εφαρμογής που αφορούν συμπεριφορά που θεωρείται ότι ενθαρρύνθηκε, απαιτήθηκε ή εγκρίθηκε από το άλλο μέρος, και

               στ)

               μέτρα επιβολής της εφαρμογής που συνεπάγονται διορθωτικά μέτρα που απαιτούν ή απαγορεύουν ρητά συμπεριφορά στην επικράτεια του άλλου μέρους ή περιλαμβάνουν δεσμευτικές υποχρεώσεις για τις επιχειρήσεις στην επικράτεια αυτήν.

         3.   Οι κοινοποιήσεις όσον αφορά συγκεντρώσεις σύμφωνα με την παράγραφο 1 του παρόντος άρθρου πραγματοποιούνται:

               α)

               στην περίπτωση της Ευρωπαϊκής Κοινότητας:

                           i)

                           κατά την κίνηση διαδικασίας σύμφωνα με το άρθρο 6 παράγραφος 1 στοιχείο γ) του κανονισμού (ΕΚ) αριθ. 139/2004 του Συμβουλίου,

                           ii)

                           κατά την έκδοση κοινοποίησης αιτιάσεων·

               β)

               στην περίπτωση της Δημοκρατίας της Κορέας

                           i)

                           όχι αργότερα από τη χρονική στιγμή κατά την οποία η αρχή ανταγωνισμού υποβάλλει γραπτή αίτηση είτε για την παράταση της προθεσμίας εξέτασης είτε για να ζητήσει την υποβολή πρόσθετων πληροφοριών σχετικά με συγκεντρώσεις με δυνητικές αντιανταγωνιστικές επιπτώσεις, και

                           ii)

                           κατά την έκδοση της έκθεσης εξέτασης

         4.   Όταν απαιτείται κοινοποίηση σύμφωνα με την παράγραφο 1 του παρόντος άρθρου όσον αφορά υποθέσεις εκτός από συγκεντρώσεις, οι κοινοποιήσεις πραγματοποιούνται:

               α)

               στην περίπτωση της Ευρωπαϊκής Κοινότητας:

                           i)

                           κατά την έκδοση κοινοποίησης αιτιάσεων,

                           ii)

                           κατά την έκδοση απόφασης ή διακανονισμού·

               β)

               στην περίπτωση της Δημοκρατίας της Κορέας:

                           i)

                           κατά την έκδοση έκθεσης εξέτασης,

                           ii)

                           κατά την άσκηση ποινικής δίωξης,

                           iii)

                           κατά την έκδοση απόφασης.

         5.   Οι κοινοποιήσεις περιλαμβάνουν ιδίως τα ονόματα των μερών που αφορά η έρευνα, τις δραστηριότητες που εξετάζονται και τις αγορές που αφορούν, τις σχετικές νομικές διατάξεις και την ημερομηνία των μέτρων επιβολής της εφαρμογής.
   Άρθρο 3
   Συνεργασία για την επιβολή της εφαρμογής
   1.   Η αρχή ανταγωνισμού εκάστου μέρους παρέχει τη συνδρομή της στην αρχή ανταγωνισμού του άλλου μέρους όσον αφορά τα μέτρα του για την επιβολή της εφαρμογής, στον βαθμό που αυτό συμβιβάζεται με τις νομοθετικές και κανονιστικές διατάξεις του μέρους που παρέχει τη συνδρομή καθώς και τα σημαντικά συμφέροντα του μέρους αυτού, και στο πλαίσιο των ευλόγως διαθέσιμων πόρων.
   2.   Η αρχή ανταγωνισμού εκάστου μέρους, στον βαθμό που αυτό συμβιβάζεται με τις νομοθετικές και κανονιστικές διατάξεις του μέρους, καθώς και με τα σημαντικά συμφέροντα του μέρους αυτού:

               α)

               ενημερώνει την αρχή ανταγωνισμού του άλλου μέρους όσον αφορά τα μέτρα επιβολής της εφαρμογής που λαμβάνει για την αντιμετώπιση αντιανταγωνιστικών δραστηριοτήτων οι οποίες, σύμφωνα με την ενημερώνουσα αρχή ανταγωνισμού, ενδέχεται να έχουν επίσης αρνητικές επιπτώσεις στον ανταγωνισμό στην επικράτεια του άλλου μέρους·

               β)

               παρέχει στην αρχή ανταγωνισμού του άλλου μέρους κάθε σημαντική πληροφορία την οποία διαθέτει ή η οποία περιέρχεται στη γνώση της σχετικά με ανταγωνιστικές δραστηριότητες οι οποίες, κατά τη γνώμη της διαβιβάζουσας αρχής ανταγωνισμού, ενδέχεται να αφορούν ή να δικαιολογούν μέτρα επιβολής της εφαρμογής εκ μέρους της αρχής ανταγωνισμού του άλλου μέρους, και

               γ)

               παρέχει στην αρχή ανταγωνισμού του άλλου μέρους, κατόπιν αιτήσεως και σύμφωνα με τις διατάξεις της παρούσας συμφωνίας, οποιαδήποτε πληροφορία διαθέτει και συνδέεται με τα μέτρα επιβολής της εφαρμογής της αρχής ανταγωνισμού του άλλου μέρους.

         Άρθρο 4
   Συντονισμός των μέτρων επιβολής της εφαρμογής
   1.   Όταν οι αρχές ανταγωνισμού αμφοτέρων των μερών λαμβάνουν μέτρα επιβολής της εφαρμογής σχετικά με υποθέσεις που συνδέονται μεταξύ τους, εξετάζουν το ενδεχόμενο συντονισμού των μέτρων επιβολής της εφαρμογής στο βαθμό που αυτό συμβιβάζεται με τις οικείες νομοθετικές και κανονιστικές διατάξεις τους.
   2.   Για να καθορισθεί εάν ορισμένα μέτρα επιβολής της εφαρμογής θα πρέπει να συντονισθούν, οι αρχές ανταγωνισμού των μερών θα πρέπει να λαμβάνουν, μεταξύ άλλων, υπόψη τους ακόλουθους παράγοντες:

               α)

               την επίδραση αυτού του συντονισμού στην ικανότητα των αρχών ανταγωνισμού αμφοτέρων των μερών να επιτύχουν τους στόχους των μέτρων επιβολής της εφαρμογής·

               β)

               τις σχετικές ικανότητες των αρχών ανταγωνισμού των μερών να λάβουν τις πληροφορίες που είναι αναγκαίες για την υλοποίηση των μέτρων επιβολής της εφαρμογής·

               γ)

               τη δυνατότητα αποφυγής συγκρουόμενων υποχρεώσεων και περιττών επιβαρύνσεων για τα πρόσωπα που υπόκεινται στα μέτρα επιβολής της εφαρμογής·

               δ)

               τη δυνατότητα αποτελεσματικότερης χρήσης των πόρων τους μέσω του συντονισμού.

         3.   Σε περίπτωση συντονισμένων μέτρων επιβολής της εφαρμογής, η αρχή ανταγωνισμού εκάστου μέρους λαμβάνει, κατά την υλοποίηση των μέτρων του για την επιβολή της εφαρμογής, προσεκτικά υπόψη τους στόχους των μέτρων επιβολής της εφαρμογής της αρχής ανταγωνισμού του άλλου μέρους.
   4.   Όταν οι αρχές ανταγωνισμού και των δύο μερών λαμβάνουν μέτρα επιβολής της εφαρμογής σχετικά με υποθέσεις που συνδέονται μεταξύ τους, η αρχή ανταγωνισμού εκάστου κράτους μέλους εξετάζει, κατόπιν αιτήματος της αρχής ανταγωνισμού του άλλου μέρους και εφόσον αυτό συμβιβάζεται με τα σημαντικά συμφέροντα του μέρους προς το οποίο απευθύνεται το αίτημα, κατά πόσον οι επιχειρήσεις/τα πρόσωπα που χορήγησαν εμπιστευτικές πληροφορίες σχετικά με τα εν λόγω μέτρα επιβολής της εφαρμογής θα συναινέσουν στην κοινοποίηση των πληροφοριών αυτών στην αρχή ανταγωνισμού του άλλου μέρους («άρση της εμπιστευτικότητας»).
   5.   Υπό την προϋπόθεση κατάλληλης κοινοποίησης προς την αρχή ανταγωνισμού του άλλου μέρους, η αρχή ανταγωνισμού κάθε μέρους μπορεί, ανά πάσα στιγμή, να περιορίζει τον συντονισμό των μέτρων επιβολής της εφαρμογής και να συνεχίζει ανεξάρτητα συγκεκριμένο μέτρο επιβολής της εφαρμογής.
   Άρθρο 5
   Αποφυγή συγκρούσεων (Αρνητική διεθνής αβροφροσύνη)
   1.   Η αρχή ανταγωνισμού κάθε μέρους εξετάζει προσεκτικά τα σημαντικά συμφέροντα του άλλου μέρους σε όλα τα στάδια των μέτρων επιβολής της εφαρμογής, συμπεριλαμβανομένων των αποφάσεων για τη λήψη μέτρων επιβολής της εφαρμογής, το πεδίο των μέτρων επιβολής της εφαρμογής και τη φύση των κυρώσεων ή άλλων μέτρων αποκατάστασης που προβλέπονται σε κάθε περίπτωση.
   2.   Εάν ένα συγκεκριμένο μέτρο επιβολής της εφαρμογής που προβλέπεται από μια αρχή ανταγωνισμού ενός μέρους ενδέχεται να επηρεάζει σημαντικά συμφέροντα του άλλου μέρους, η πρώτη αρχή, χωρίς να θίγεται η πλήρης διακριτική της ευχέρεια, καταβάλλει κάθε δυνατή προσπάθεια:

               α)

               για να ενημερώσει εγκαίρως το άλλο μέρος σχετικά με σημαντικές εξελίξεις που συνδέονται με τα συμφέροντα της δεύτερης αρχής·

               β)

               για να παράσχει στο άλλο μέρος τη δυνατότητα να διατυπώσει σχόλια και

               γ)

               για να λάβει υπόψη τα σχόλια του άλλου μέρους, σεβόμενη πλήρως την ανεξαρτησία εκάστου μέρους να λαμβάνει τις δικές του αποφάσεις.

         Η εφαρμογή της παραγράφου 2 του παρόντος άρθρου δεν επηρεάζει τις υποχρεώσεις των μερών δυνάμει των παραγράφων 3 και 4 του άρθρου 2.
   3.   Όταν ένα από τα μέρη θεωρεί ότι τα μέτρα επιβολής της εφαρμογής της οικείας αρχής ανταγωνισμού ενδέχεται να επηρεάζουν αρνητικά σημαντικά συμφέροντα του άλλου μέρους, εκτός από οποιονδήποτε άλλο παράγοντα που ενδέχεται να έχει κρίσιμη σημασία για τη συγκεκριμένη υπόθεση, τα μέρη θα πρέπει να λαμβάνουν υπόψη τους ακόλουθους παράγοντες προκειμένου να επιτευχθεί η δέουσα διευθέτηση των αντικρουόμενων συμφερόντων:

               α)

               τη σχετική σημασία των επιπτώσεων των αντιανταγωνιστικών δραστηριοτήτων στα σημαντικά συμφέροντα του μέρους που λαμβάνει μέτρα επιβολής της εφαρμογής σε σύγκριση με τις επιπτώσεις στα σημαντικά συμφέροντα του άλλου μέρους·

               β)

               τη σχετική σημασία όσον αφορά τις αντιανταγωνιστικές δραστηριότητες, της συμπεριφοράς ή των συναλλαγών που λαμβάνουν χώρα στην επικράτεια ενός μέρους σε σύγκριση με τη συμπεριφορά ή τις συναλλαγές που λαμβάνουν χώρα στην επικράτεια του άλλου μέρους·

               γ)

               τον βαθμό στον οποίο θα επηρεάζονταν τα μέτρα επιβολής της εφαρμογής του άλλου μέρους όσον αφορά τα ίδια φυσικά ή νομικά πρόσωπα·

               δ)

               τον βαθμό στον οποίο και τα δύο μέρη επιβάλλουν αντικρουόμενες απαιτήσεις σε ιδιώτες, είτε πρόκειται για φυσικά είτε για νομικά πρόσωπα.

         Άρθρο 6
   Θετική διεθνής αβροφροσύνη
   1.   Εάν η αρχή ανταγωνισμού ενός μέρους πιστεύει ότι, στην επικράτεια του άλλου μέρους, ασκούνται αντιανταγωνιστικές δραστηριότητες οι οποίες επηρεάζουν αρνητικά σημαντικά συμφέροντα του πρώτου μέρους, η αρχή ανταγωνισμού του πρώτου μέρους, λαμβάνοντας υπόψη τη σημασία της αποφυγής συγκρούσεων όσον αφορά τη δικαιοδοσία και λαμβάνοντας υπόψη ότι η αρχή ανταγωνισμού του άλλου μέρους μπορεί να είναι σε θέση να λάβει αποτελεσματικότερα μέτρα επιβολής της εφαρμογής για την αντιμετώπιση αυτών των αντιανταγωνιστικών δραστηριοτήτων, μπορεί να ζητά από την αρχή ανταγωνισμού του άλλου μέρους να λάβει τα κατάλληλα μέτρα επιβολής της εφαρμογής.
   2.   Η αίτηση διευκρινίζει, κατά τον καλύτερο δυνατό τρόπο, τη φύση των αντιανταγωνιστικών δραστηριοτήτων και τις επιπτώσεις τους στα σημαντικά συμφέροντα του μέρους της αιτούσας αρχής ανταγωνισμού και προτείνει τη διαβίβαση οποιασδήποτε περαιτέρω πληροφορίας και άλλη συνεργασία την οποία δύναται να παράσχει η αιτούσα αρχή ανταγωνισμού.
   3.   Η αρχή ανταγωνισμού προς την οποία απευθύνεται η αίτηση εξετάζει προσεκτικά την αίτηση προκειμένου να αποφασίσει εάν θα λάβει ή θα επεκτείνει υφιστάμενα μέτρα επιβολής της εφαρμογής σχετικά με τις αντιανταγωνιστικές δραστηριότητες που προσδιορίζονται στην αίτηση. Η αρχή ανταγωνισμού προς την οποία απευθύνεται η αίτηση ενημερώνει, το συντομότερο δυνατό, την αιτούσα αρχή ανταγωνισμού σχετικά με την απόφασή της. Εάν ληφθούν μέτρα επιβολής της εφαρμογής, η αρχή ανταγωνισμού προς την οποία απευθύνεται η αίτηση ενημερώνει την αιτούσα αρχή ανταγωνισμού σχετικά με την έκβασή τους και, στο μέτρο του δυνατού, για τις σημαντικές ενδιάμεσες εξελίξεις.
   4.   Καμία διάταξη του παρόντος άρθρου δεν περιορίζει τη διακριτική ευχέρεια της αρχής ανταγωνισμού του μέρους προς το οποίο απευθύνεται η αίτηση να λάβει ή να μη λάβει, βάσει της δικής του νομοθεσίας περί ανταγωνισμού και της πολιτικής που ακολουθεί για την επιβολή της εφαρμογής της, μέτρα επιβολής της εφαρμογής σχετικά με τις αντιανταγωνιστικές δραστηριότητες που προσδιορίζονται στην αίτηση, ούτε εμποδίζει την αρχή ανταγωνισμού του αιτούντος μέρους να αποσύρει την αίτησή της.
   Άρθρο 7
   Εμπιστευτικότητα
   1.   Με την επιφύλαξη κάθε άλλης διάταξης της παρούσας συμφωνίας, κανένα από τα μέρη δεν υποχρεούται να κοινολογεί πληροφορίες στο άλλο μέρος, εάν η κοινολόγηση αυτή απαγορεύεται από τις νομοθετικές και κανονιστικές διατάξεις του μέρους που κατέχει τις πληροφορίες ή εάν η κοινολόγηση αυτή δεν συμβιβάζεται με τα σημαντικά συμφέροντά του.

               2.

                           α)

                           Η Ευρωπαϊκή Κοινότητα δεν υποχρεούται να κοινολογεί στη Δημοκρατία της Κορέας δυνάμει της συμφωνίας εμπιστευτικές πληροφορίες που καλύπτονται από το άρθρο 28 του κανονισμού (ΕΚ) αριθ. 1/2003 του Συμβουλίου και το άρθρο 17 του κανονισμού (ΕΚ) αριθ. 139/2004 του Συμβουλίου, εκτός από τις πληροφορίες που κοινολογούνται σύμφωνα με τις διατάξεις του άρθρου 4 παράγραφος 4 της παρούσας συμφωνίας.

                           β)

                           Η κυβέρνηση της Δημοκρατίας της Κορέας δεν υποχρεούται να κοινολογεί στην Ευρωπαϊκή Κοινότητα δυνάμει της συμφωνίας εμπιστευτικές πληροφορίες που καλύπτονται από το άρθρο 62 του νόμου περί κανονισμού των μονοπωλίων και θεμιτού εμπορίου και το άρθρο 9 του νόμου περί γνωστοποίησης πληροφοριών από δημόσιους οργανισμούς, εκτός από τις πληροφορίες που κοινολογούνται σύμφωνα με τις διατάξεις του άρθρου 4 παράγραφος 4 της παρούσας συμφωνίας.

               3.

                           α)

                           Οι πληροφορίες οι οποίες κοινολογούνται από ένα μέρος στο άλλο βάσει της παρούσας συμφωνίας, εκτός από εκείνες που διατίθενται δημοσίως, χρησιμοποιούνται από το μέρος που τις λαμβάνει μόνον για τη διερεύνηση αντιανταγωνιστικών δραστηριοτήτων βάσει της δικής του νομοθεσίας περί ανταγωνισμού σε σχέση με το θέμα που προσδιορίζεται στην αίτηση.

                           β)

                           Όταν ένα μέρος κοινολογεί εμπιστευτικές πληροφορίες δυνάμει της παρούσας συμφωνίας, το μέρος που τις λαμβάνει πρέπει, σύμφωνα με τις νομοθετικές και κανονιστικές του διατάξεις, να διατηρεί τον εμπιστευτικό χαρακτήρα των κοινολογούμενων πληροφοριών.

         4.   Ένα μέρος μπορεί να απαιτεί να χρησιμοποιούνται οι πληροφορίες που κοινολογεί σύμφωνα με την παρούσα συμφωνία βάσει των όρων και των προϋποθέσεων που μπορεί να προσδιορίσει. Το μέρος που λαμβάνει τις πληροφορίες δεν τις χρησιμοποιεί κατά τρόπο που αντίκειται σε αυτούς τους όρους και τις προϋποθέσεις χωρίς την προηγούμενη γραπτή συγκατάθεση του άλλου μέρους.
   5.   Κάθε μέρος μπορεί να περιορίζει τις πληροφορίες που κοινολογεί στο άλλο μέρος αν το δεύτερο μέρος δεν είναι σε θέση να παράσχει τις απαιτούμενες από το πρώτο μέρος εγγυήσεις σχετικά με την εμπιστευτικότητα, τους όρους και τις προϋποθέσεις που ορίζει, ή σχετικά με τους περιορισμούς όσον αφορά τους σκοπούς για τους οποίους θα χρησιμοποιηθούν οι πληροφορίες.
   6.   Το παρόν άρθρο δεν αποκλείει τη χρησιμοποίηση ή τη γνωστοποίηση πληροφοριών, εκτός εκείνων που διατίθενται δημοσίως, από το μέρος που τις λαμβάνει στο βαθμό που:

               α)

               το μέρος που παρέχει τις πληροφορίες έχει δώσει την προηγούμενη γραπτή συγκατάθεσή του για την εν λόγω χρησιμοποίηση ή γνωστοποίηση, ή

               β)

               υπάρχει σχετική υποχρέωση βάσει των νομοθετικών και κανονιστικών διατάξεων του μέρους που λαμβάνει τις πληροφορίες. Σε αυτή την περίπτωση, το μέρος που λαμβάνει τις πληροφορίες:

                           i)

                           δεν αναλαμβάνει καμία ενέργεια η οποία ενδέχεται να δημιουργήσει νομική υποχρέωση παροχής, σε τρίτον ή άλλες αρχές, πληροφοριών που διαβιβάζονται εμπιστευτικά βάσει της παρούσας συμφωνίας χωρίς την προηγούμενη γραπτή συγκατάθεση του μέρους που παρέχει τις πληροφορίες·

                           ii)

                           κάθε φορά που είναι δυνατό, ειδοποιεί εκ των προτέρων το μέρος που έχει χορηγήσει τις πληροφορίες για αυτή τη χρησιμοποίηση ή γνωστοποίηση και, εφόσον του ζητείται, πραγματοποιεί διαβουλεύσεις με το μέρος αυτό και λαμβάνει δεόντως υπόψη τα σημαντικά συμφέροντά του, και

                           iii)

                           εάν δεν έχει γίνει διαφορετική συμφωνία με το μέρος που διαβίβασε τις πληροφορίες, λαμβάνει όλα τα διαθέσιμα μέτρα βάσει των ισχυουσών νομοθετικών και κανονιστικών διατάξεων για τη διατήρηση της εμπιστευτικότητας των πληροφοριών όσον αφορά αιτήσεις τρίτων ή άλλων αρχών για τη γνωστοποίηση αυτών των πληροφοριών.

         7.   Η αρχή ανταγωνισμού της Ευρωπαϊκής Κοινότητας

               α)

               ενημερώνει τις αρμόδιες αρχές του ή των κρατών μελών, των οποίων επηρεάζονται σημαντικά συμφέροντα, σχετικά με τις κοινοποιήσεις που διαβιβάζονται από την αρχή ανταγωνισμού της Κορέας·

               β)

               ενημερώνει τις αρμόδιες αρχές του εν λόγω κράτους μέλους ή των εν λόγω κρατών μελών σχετικά με οποιαδήποτε συνεργασία ή συντονισμό των μέτρων επιβολής της εφαρμογής, και

               γ)

               μεριμνά ώστε οι πληροφορίες, εκτός εκείνων που διατίθενται δημοσίως, οι οποίες κοινολογούνται στις αρμόδιες αρχές του ή των κρατών μελών σύμφωνα με τα στοιχεία α) και β), να χρησιμοποιούνται μόνον για τον σκοπό που προσδιορίζεται στο άρθρο 1 παράγραφος 1 της παρούσας συμφωνίας, και να μην κοινολογούνται.

         Άρθρο 8
   Διαβουλεύσεις
   1.   Τα μέρη διαβουλεύονται μεταξύ τους, ύστερα από αίτημα εκατέρου των μερών, σχετικά με οποιοδήποτε θέμα ανακύπτει κατά την εφαρμογή της παρούσας συμφωνίας.
   2.   Οι αρχές ανταγωνισμού των μερών συσκέπτονται τουλάχιστον μια φορά ετησίως και μπορούν:

               α)

               να ανταλλάσσουν πληροφορίες για τα τρέχοντα μέτρα επιβολής της εφαρμογής τους και τις προτεραιότητές τους σε σχέση με τη νομοθεσία περί ανταγωνισμού κάθε μέρους·

               β)

               να ανταλλάσσουν πληροφορίες σχετικά με οικονομικούς τομείς αμοιβαίου ενδιαφέροντος·

               γ)

               να συζητούν θέματα πολιτικής κοινού ενδιαφέροντος, και

               δ)

               να συζητούν άλλα θέματα αμοιβαίου ενδιαφέροντος σχετικά με την εφαρμογή της νομοθεσίας περί ανταγωνισμού εκάστου μέρους.

         Άρθρο 9
   Επικοινωνία δυνάμει της συμφωνίας
   Η επικοινωνία δυνάμει της παρούσας συμφωνίας μπορεί να πραγματοποιείται απευθείας μεταξύ των αρχών ανταγωνισμού των μερών. Ωστόσο, οι κοινοποιήσεις δυνάμει του άρθρου 2 παράγραφος 3 και οι αιτήσεις δυνάμει του άρθρου 6 παράγραφος 1 επιβεβαιώνονται ταχέως εγγράφως μέσω της διπλωματικής οδού και περιλαμβάνουν τις πληροφορίες που έχουν αρχικά ανταλλαγεί μεταξύ των αρχών ανταγωνισμού.
   Άρθρο 10
   Ισχύουσα νομοθεσία
   1.   Η παρούσα συμφωνία εφαρμόζεται στο πλαίσιο των ισχυουσών νομοθετικών και κανονιστικών διατάξεων των μερών.
   2.   Κανένα στοιχείο της παρούσας συμφωνία δεν ερμηνεύεται με την έννοια ότι προδικάζει την πολιτική ή νομική δικαιοδοσία εκατέρου των μερών όσον αφορά θέματα που σχετίζονται με τη δικαιοδοσία.
   3.   Κανένα στοιχείο της παρούσας συμφωνίας δεν ερμηνεύεται με την έννοια ότι επηρεάζει τα δικαιώματα ή τις υποχρεώσεις εκατέρου των μερών δυνάμει άλλων διεθνών συμφωνιών ή δυνάμει της νομοθεσίας της Δημοκρατίας της Κορέας και της Ευρωπαϊκής Κοινότητας.
   Άρθρο 11
   Έναρξη ισχύος, λύση και αναθεώρηση
   1.   Η παρούσα συμφωνία αρχίζει να ισχύει την ημέρα κατά την οποία τα μέρη ανταλλάσσουν γραπτές κοινοποιήσεις όσον αφορά την ολοκλήρωση των οικείων νομικών προϋποθέσεων για την έναρξη ισχύος της παρούσας συμφωνίας.
   2.   Η παρούσα συμφωνία εξακολουθεί να ισχύει εξήντα (60) ημέρες μετά την ημερομηνία κατά την οποία εκάτερο των μερών κοινοποιεί εγγράφως στο άλλο μέσω της διπλωματικής οδού την πρόθεσή του να καταγγείλει τη συμφωνία.
   3.   Τα μέρη επανεξετάζουν τη λειτουργία της παρούσας συμφωνίας το αργότερο πέντε (5) έτη μετά την ημερομηνία έναρξης ισχύος της, προκειμένου να αξιολογήσουν τις δραστηριότητες που ανέπτυξαν για τη συνεργασία τους, να προσδιορίσουν άλλους τομείς στους οποίους θα ήταν χρήσιμο να αναπτύξουν συνεργασία και να προσδιορίσουν άλλους τρόπους με τους οποίους θα μπορούσε να βελτιωθεί η συμφωνία. Τα μέρη συμφωνούν ότι η επανεξέταση αυτή θα περιλαμβάνει, μεταξύ άλλων, ανάλυση τρεχουσών ή δυνητικών υποθέσεων για να καθορισθεί κατά πόσο θα μπορούσαν να εξυπηρετηθούν καλύτερα τα συμφέροντά τους με στενότερη συνεργασία.
   4.   Η παρούσα συμφωνία μπορεί να τροποποιηθεί με την αμοιβαία γραπτή συγκατάθεση των μερών. Η τροποποίηση αυτή αρχίζει να ισχύει με τις ίδιες διαδικασίες με εκείνες που προβλέπονται στην παράγραφο 1 του παρόντος άρθρου.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι από τα αντίστοιχα μέρη, υπέγραψαν την παρούσα συμφωνία.
      Έγινε σε δύο αντίτυπα στη Σεούλ, στις 23 Μαΐου 2009, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και κορεατική γλώσσα. Σε περίπτωση οποιασδήποτε διαφοράς, τα κείμενα στην αγγλική και την κορεατική γλώσσα υπερισχύουν των υπόλοιπων γλωσσικών εκδόσεων.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen vägnar

         За правителството на Република Корея
         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas valdības vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblika tal-Korea
         Voor de Regering van de Republiek Korea
         W imieniu rządu Republiki Korei
         Pelo Governo da República da Coreia
         Pentru Guvernul Republicii Coreea
         Za vládu Kórejskej republiky
         Za Vlado Republike Korejo
         Korean tasavallan hallituksen puolesta
         På Republiken Koreas regerings vägnar


title: Απόφαση (ΕΕ) 2016/2063 της Επιτροπής, της 24ης Νοεμβρίου 2016, για την επιβεβαίωση της συμμετοχής της Ιρλανδίας στον κανονισμό (ΕΕ) 2015/2219 του Ευρωπαϊκού Κοινοβουλίου και του Συμβουλίου σχετικά με τον Οργανισμό της Ευρωπαϊκής Ένωσης για την Κατάρτιση στον Τομέα της Επιβολής του Νόμου (ΕΑΑ)

text:
               25.11.2016

               EL

               Επίσημη Εφημερίδα της Ευρωπαϊκής Ένωσης

               L 319/46

         ΑΠΌΦΑΣΗ (ΕΕ) 2016/2063 ΤΗΣ ΕΠΙΤΡΟΠΉΣ
   της 24ης Νοεμβρίου 2016
   για την επιβεβαίωση της συμμετοχής της Ιρλανδίας στον κανονισμό (ΕΕ) 2015/2219 του Ευρωπαϊκού Κοινοβουλίου και του Συμβουλίου σχετικά με τον Οργανισμό της Ευρωπαϊκής Ένωσης για την Κατάρτιση στον Τομέα της Επιβολής του Νόμου (ΕΑΑ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το πρωτόκολλο αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, και ιδίως το άρθρο 4,
   Εκτιμώντας τα ακόλουθα:

               (1)

               Με επιστολή της 26ης Ιουλίου 2016 προς τον πρόεδρο του Συμβουλίου, η Ιρλανδία γνωστοποίησε την πρόθεσή της να συμμετάσχει στον κανονισμό (ΕΕ) 2015/2219 του Ευρωπαϊκού Κοινοβουλίου και του Συμβουλίου (1).

               (2)

               Δεν υπάρχουν ειδικοί όροι για τη συμμετοχή της Ιρλανδίας στον προαναφερόμενο κανονισμό ούτε ανάγκη λήψης μεταβατικών μέτρων. Η Επιτροπή επισημαίνει ότι η Ιρλανδία συνέστησε εθνική μονάδα της ΕΑΑ, σύμφωνα με το άρθρο 6 του κανονισμού (ΕΕ) 2015/2219.

               (3)

               Θα πρέπει, συνεπώς, να επιβεβαιωθεί η συμμετοχή της Ιρλανδίας στον κανονισμό (ΕΕ) 2015/2219.

               (4)

               Για να δοθεί η δυνατότητα στην Ιρλανδία να συμμετάσχει στις δραστηριότητες της ΕΑΑ όσο το δυνατόν συντομότερα, η παρούσα απόφαση θα πρέπει να αρχίσει να ισχύει την επομένη της δημοσίευσής της.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιβεβαιώνεται η συμμετοχή της Ιρλανδίας στον κανονισμό (ΕΕ) 2015/2219.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 24 Νοεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  Κανονισμός (ΕΕ) 2015/2219 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τον Οργανισμό της Ευρωπαϊκής Ένωσης για την Κατάρτιση στον Τομέα της Επιβολής του Νόμου (ΕΑΑ) και για την αντικατάσταση και κατάργηση της απόφασης 2005/681/ΔΕΥ του Συμβουλίου (ΕΕ L 319 της 4.12.2015, σ. 1).


Avis juridique important

|

32004D0316

2004/316/ΕΚ: Απόφαση της Επιτροπής, της 5ης Απριλίου 2004, για περάτωση της έρευνας σχετικά με την φερόμενη καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 2320/97 του Συμβουλίου, όπως τροποποιήθηκε τελευταία από τον κανονισμό (ΕΚ) αριθ. 235/2004, στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα, καταγωγής Ρωσίας, και των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 348/2000 του Συμβουλίου, óπως τροποποιήθηκε τελευταία από τον κανονισμό (ΕΚ) αριθ. 1515/2002, στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Ουκρανίας, εξαιτίας της εσφαλμένης διασάφησης των εισαγωγών του ιδίου προϊόντος και των εισαγωγών ορισμένων σωλήνων κάθε είδους χωρίς συγκόλληση από κραματοποιημένο χάλυβα, άλλων από τους σωλήνες από ανοξείδωτο χάλυβα, καταγωγής Ρωσίας και Ουκρανίας, και για την περάτωση της υπαγωγής των εν λόγω εισαγωγών σε καταγραφή που επιβλήθηκε με τον κανονισμό (ΕΚ) αριθ. 1264/2003 της Επιτροπής

Επίσημη Εφημερίδα αριθ. L 100 της 06/04/2004 σ. 0045 - 0047

Απόφαση της Επιτροπήςτης 5ης Απριλίου 2004για περάτωση της έρευνας σχετικά με την φερόμενη καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 2320/97 του Συμβουλίου, όπως τροποποιήθηκε τελευταία από τον κανονισμό (ΕΚ) αριθ. 235/2004, στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα, καταγωγής Ρωσίας, και των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 348/2000 του Συμβουλίου, óπως τροποποιήθηκε τελευταία από τον κανονισμό (ΕΚ) αριθ. 1515/2002, στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Ουκρανίας, εξαιτίας της εσφαλμένης διασάφησης των εισαγωγών του ιδίου προϊόντος και των εισαγωγών ορισμένων σωλήνων κάθε είδους χωρίς συγκόλληση από κραματοποιημένο χάλυβα, άλλων από τους σωλήνες από ανοξείδωτο χάλυβα, καταγωγής Ρωσίας και Ουκρανίας, και για την περάτωση της υπαγωγής των εν λόγω εισαγωγών σε καταγραφή που επιβλήθηκε με τον κανονισμό (ΕΚ) αριθ. 1264/2003 της Επιτροπής(2004/316/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 461/2004(2), και ιδίως το άρθρο 9,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:A. ΔΙΑΔΙΚΑΣΙΑ1. Ισχύοντα μέτρα(1) Με τον κανονισμό (EΚ) αριθ. 2320/97 του Συμβουλίου(3), όπως τροποποιήθηκε τελευταία από τον κανονισμό (EΚ) αριθ. 235/2004(4), και από τον κανονισμό αριθ. 348/2000 του Συμβουλίου(5), όπως τροποποιήθηκε τελευταία από τον κανονισμό 1515/2002(6), ("οι αρχικοί κανονισμοί"), το Συμβούλιο επέβαλε οριστικούς δασμούς αντιντάμπινγκ 26,8 % επί των εισαγωγών ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα, μεταξύ άλλων, με τη Ρωσία και 38,5 % επί των εισαγωγών ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα, καταγωγής, μεταξύ άλλων, Ουκρανίας.(2) Στις 23 Noεμβρίου 2002, η Επιτροπή άρχισε ενδιάμεση επανεξέταση και επανεξέταση για τη λήξη των προαναφερθέντων μέτρων σχετικά με τις εισαγωγές από τη Ρωσία(7) σύμφωνα με τα άρθρα 11 παράγραφος 2 και 11 παράγραφος 3 του κανονισμού (EΚ) αριθ. 384/96 ("ο βασικός κανονισμός") και ενδιάμεση επανεξέταση των προαναφερθέντων μέτρων από την Ουκρανία(8), σύμφωνα με το άρθρο 11 παράγραφος 3 του βασικού κανονισμού. Οι εν λόγω έρευνες εξακολουθούν να διεξάγονται.2. Αίτηση(3) Στις 2 Ιουνίου 2003, η Επιτροπή έλαβε αίτηση σύμφωνα με το άρθρο 13 παράγραφος 3 του βασικού κανονισμού για να διερευνήσει τη φερόμενη καταστρατήγηση των μέτρων αντιντάμπινγκ που επιβλήθηκαν στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Ρωσίας και Ουκρανίας. Η αίτηση υποβλήθηκε από την Επιτροπή Άμυνας του κλάδου παραγωγής σωλήνων χωρίς συγκόλληση από χάλυβα της Ευρωπαϊκής Ένωσης ("ο αιτών") εξ ονόματος παραγωγών που αντιπροσωπεύουν σημαντικό τμήμα, και στην παρούσα περίπτωση πάνω από το 50 % της συνολικής κοινοτικής παραγωγής ορισμένων σωλήνων κάθε είδους χωρίς συγκόλληση από σίδηρο ή από μη κραματοποιημένο χάλυβα.(4) Η αίτηση περιείχε επαρκή εκ πρώτης όψεως αποδεικτικά στοιχεία για το ότι σημειώθηκε σημαντική μεταβολή του τρόπου διεξαγωγής των συναλλαγών, δεδομένου ότι οι εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα, καταγωγής Ρωσίας και Ουκρανίας, μειώθηκαν σημαντικά μετά την επιβολή μέτρων στα υπό εξέταση προϊόντα, ενώ οι εισαγωγές ορισμένων σωλήνων κάθε είδους από κραματοποιημένο χάλυβα, άλλων από τους σωλήνες από ανοξείδωτο χάλυβα, που αποτέλεσαν αντικείμενο διασάφησης υπό τους κωδικούς 7304 59 91 και 7304 59 93 της συνδυασμένης ονοματολογίας(9), καταγωγής Ρωσίας και Ουκρανίας, αυξήθηκαν κατά την ίδια περίοδο.(5) Η εν λόγω μεταβολή του τρόπου διεξαγωγής των συναλλαγών οφείλεται, κατά τους ισχυρισμούς, στην πρακτική προσθήκης στο υπό εξέταση προϊόν ελαχίστων ποσοτήτων άλλων ουσιών, έτσι ώστε δεν υπάγονται στους κωδικούς ΣΟ που αντιστοιχούν στον ορισμό των προϊόντων που υπόκεινται στα μέτρα (κωδικοί ΣΟ ex 7304 10 10, ex 7304 10 30, 7304 31 99, 7304 39 91 και 7304 39 93 ), παρά το γεγονός ότι τα βασικά χαρακτηριστικά και οι χρήσεις των προϊόντων παραμένουν αμετάβλητα, ή στην πρακτική εσφαλμένης διασάφησης του υπό εξέταση προϊόντος υπό κωδικούς ΣΟ εκτός του πεδίου εφαρμογής των μέτρων αντιντάμπινγκ. Εξάλλου, προβλήθηκε ο ισχυρισμός ότι δεν υφίσταται ικανός αποχρών λόγος ή άλλη οικονομική δικαιολογία για τις πρακτικές αυτές πέραν από την ύπαρξη των δασμών αντιντάμπινγκ σε ορισμένους σωλήνες κάθε είδους, χωρίς συγκόλληση, από σίδηρο ή μη κραματοποιημένο χάλυβα καταγωγής Ρωσίας και Ουκρανίας.(6) Τέλος, ο αιτών ισχυρίστηκε ότι οι επανορθωτικές συνέπειες των ισχυόντων δασμών αντιντάμπινγκ επί των εισαγωγών ορισμένων σωλήνων κάθε είδους, χωρίς συγκόλληση, από σίδηρο ή μη κραματοποιημένο χάλυβα, καταγωγής Ρωσίας και Ουκρανίας έχουν εξουδετερωθεί όσον αφορά τις ποσότητες και τις τιμές, και ότι ασκήθηκε πρακτική ντάμπινγκ σε σχέση με τις κανονικές αξίες που είχαν διαπιστωθεί παλαιότερα.3. Έναρξη διαδικασίας(7) Με τον κανονισμό (EΚ) αριθ. 1264/2003 της Επιτροπής(10) ("ο αρχικός κανονισμός"), η Επιτροπή άρχισε έρευνα για την φερόμενη καταστρατήγηση των μέτρων αντιντάμπινγκ που επιβλήθηκαν στις εισαγωγές ορισμένων σωλήνων κάθε είδους από σίδηρο ή μη κραματοποιημένο χάλυβα, καταγωγής Ρωσίας και Ουκρανίας, και, σύμφωνα με τα άρθρα 13 παράγραφος 3 και 14 παράγραφος 5 του βασικού κανονισμού, έδωσε εντολή στις τελωνειακές αρχές να καταγράφουν τις εισαγωγές ορισμένων σωλήνων παντός είδους από σίδηρο ή μη κραματοποιημένο χάλυβα, και ορισμένους σωλήνες παντός είδους, χωρίς συγκόλληση, από κραματοποιημένο χάλυβα, άλλους από τους σωλήνες από ανοξείδωτο χάλυβα που διασαφήθηκαν υπό τους κωδικούς 7304 59 91 και 7304 59 93, καταγωγής Ρωσίας και Ουκρανίας, από τις 17 Ιουλίου 2003.4. Έρευνα(8) Η Επιτροπή ενημέρωσε τις αρχές της Ρωσίας και της Ουκρανίας σχετικά με την έναρξη της έρευνας. Απέστειλε δε ερωτηματολόγια στους παραγωγούς και εξαγωγείς που είναι εγκατεστημένοι στη Ρωσία και την Ουκρανία, καθώς και στους κοινοτικούς εισαγωγείς που κατονομάζονται στην αίτηση ή που είναι γνωστοί στην Επιτροπή από τις προηγούμενες έρευνες. Τα ενδιαφερόμενα μέρη είχαν τη δυνατότητα να υποβάλουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στον κανονισμό για την έναρξη της έρευνας.(9) Οι απαντήσεις στα ερωτηματολόγια υποβλήθηκαν από πέντε παραγωγούς της Ρωσίας, τρεις παραγωγούς της Ουκρανίας, έναν εξαγωγέα της Ρωσίας, δύο εξαγωγείς της Ουκρανίας και έναν έμπορο της Ελβετίας. Οκτώ εμπορικοί φορείς/εισαγωγείς έστειλαν επίσης απάντηση στο ερωτηματολόγιο. Η Επιτροπή πραγματοποίησε επιτόπιες επαληθεύσεις στις εγκαταστάσεις των ακόλουθων εταιρειών:Ρώσοι παραγωγοί:- Taganrog Mettalurgical Works, Taganrog, Ρωσία- OJSC Volzhsky Pipe Works, Volzskhy, ΡωσίαΡώσος εξαγωγέας:- CJSC Trade House TMK, Moscow, ΡωσίαΟυκρανοί παραγωγοί:- Dnepropetrovsk Tube Works, Dnepropetrovsk, Ουκρανία- Nizhnedneprovsky Tube Rolling Plant, Dnepropetrovsk, Ουκρανία- Nikopolsky Seamless Tubes Plant, Dnepropetrovsk, ΟυκρανίαΟυκρανοί εξαγωγείς:- Scientific Production Investment Group, Dnepropetrovsk, Ουκρανία- AACS, Dnepropetrovsk, ΟυκρανίαΟ εμπορικός φορέας που συνδέεται με την ουκρανική εταιρεία Scientific Production Investment Group:- Sepco SA, Lugano, ΕλβετίαΜη συνδεδεμένοι εισαγωγείς/εμπορικοί φορείς στην Κοινότητα:- RWH, Γερμανία- Eurosinara SRL, Ιταλία- Merigo SPA, Ιταλία.5. Χρόνος έρευνας(10) Η έρευνα κάλυψε την περίοδο από 1ης Ιουλίου 2002 έως τις 30 Ιουνίου 2003 (εφεξής "ΠΕ"). Για να διαπιστωθεί η μεταβολή του τρόπου διεξαγωγής των εμπορικών συναλλαγών, συγκεντρώθηκαν στοιχεία που αφορούσαν την περίοδο από το 2000 έως την ΠΕ.B. ΑΝΑΚΛΗΣΗ ΤΗΣ ΑΙΤΗΣΗΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ(11) Με την επιστολή της 9ης Φεβρουαρίου 2004, ο αιτών απέσυρε επίσημα την αίτησή του για διερεύνηση της φερομένης καταστρατήγησης των μέτρων αντιντάμπινγκ που επιβλήθηκαν στις εισαγωγές ορισμένων σωλήνων κάθε είδους, χωρίς συγκόλληση, από σίδηρο ή μη κραματοποιημένο χάλυβα, καταγωγής Ρωσίας και Ουκρανίας.(12) Η έρευνα για τη φερόμενη καταστρατήγηση των μέτρων αντιντάμπινγκ μπορεί, στις περιπτώσεις που έχει αποσυρθεί η αίτηση για έρευνα, να περατωθεί. Με ανάλογη εφαρμογή των διατάξεων του άρθρου 9 παράγραφος 1 του βασικού κανονισμού, αυτή η περάτωση μπορεί να πραγματοποιηθεί, εκτός εάν δεν είναι προς το συμφέρον της Κοινότητας.(13) Η Επιτροπή θεώρησε ότι, ελλείψει πληροφοριών που δείχνουν ότι η περάτωση της έρευνας δεν θα ήταν προς το συμφέρον της Κοινότητας, η παρούσα έρευνα πρέπει να περατωθεί. Τα ενδιαφερόμενα μέρη ενημερώθηκαν σχετικά και τους παρεσχέθη η ευκαιρία να διατυπώσουν τις παρατηρήσεις τους. Η Επιτροπή δεν έλαβε παρατηρήσεις σύμφωνα με τις οποίες η περάτωση αυτή δεν θα ήταν προς το συμφέρον της Κοινότητας.(14) Συνεπώς η Επιτροπή συμπεραίνει ότι η έρευνα κατά της καταστρατήγησης σχετικά με τις εισαγωγές ορισμένων σωλήνων κάθε είδους από σίδηρο ή μη κραματοποιημένο χάλυβα καταγωγής Ρωσίας και Ουκρανίας, εξ αιτίας των εισαγωγών ορισμένων σωλήνων κάθε είδους από κραματοποιημένο χάλυβα, άλλων από τους σωλήνες από ανοξείδωτο χάλυβα, που κανονικά κατατάσσονται στους κωδικούς 7304 59 91 και 7304 59 93, ή εξ αιτίας εσφαλμένων τελωνειακών διασαφήσεων, θα πρέπει να περατωθεί.(15) Η καταγραφή των εισαγωγών ορισμένων σωλήνων κάθε είδους, χωρίς συγκόλληση, από σίδηρο ή μη κραματοποιημένο χάλυβα, και ορισμένων σωλήνων κάθε είδους, χωρίς συγκόλληση, από κραματοποιημένο χάλυβα, άλλων από τους σωλήνες από ανοξείδωτο χάλυβα που αποτελούν αντικείμενο διασάφησης υπό τους κωδικούς ΣΟ 7304 59 91 και 7304 59 93, καταγωγής Ρωσίας και Ουκρανίας, καταγραφή που καθιερώθηκε με τον αρχικο κανονισμό, θα πρέπει συνεπώς να τερματισθεί και να καταργηθεί ο κανονισμός,ΑΠΟΦΑΣΙΖΕΙ:Άρθρο 1Περατώνεται η έρευνα που άρχισε με τον κανονισμό (ΕΚ) αριθ. 1264/2003 σχετικά με την φερόμενη καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 2320/97, όπως τροποποιήθηκε τελευταία από τον κανονισμό (ΕΚ) αριθ. 235/2004, στις εισαγωγές ορισμένων σωλήνων κάθε είδους, χωρίς συγκόλληση, από σίδηρο ή μη κραματοποιημένο χάλυβα, καταγωγής Ρωσίας, και των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 348/2000, όπως τροποποιήθηκε τελευταία από τον κανονισμό (ΕΚ) αριθ. 1515/2002 στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Ουκρανίας, εξαιτίας της εσφαλμένης διασάφησης των εισαγωγών του ιδίου προϊόντος και των εισαγωγών ορισμένων σωλήνων κάθε είδους χωρίς συγκόλληση από κραματοποιημένο χάλυβα, άλλων από τους σωλήνες από ανοξείδωτο χάλυβα, καταγωγής Ρωσίας και Ουκρανίας, που αποτελούν αντικείμενο διασάφησης υπό τους κωδικούς ΣΟ 7304 59 91 και 7304 59 93, και περατώνεται επίσης η καταγραφή των εν λόγω εισαγωγών.Άρθρο 2Ο κανονισμός (EΚ) αριθ. 1264/2003 καταργείται.Άρθρο 3Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.Βρυξέλλες, 5 Απριλίου 2004.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 77 της 13.3.2004, σ. 12.(3) ΕΕ L 322 της 25.11.1997, σ. 1.(4) ΕΕ L 40 της 12.2.2004, σ. 11.(5) ΕΕ L 45 της 17.2.2000, σ. 1.(6) ΕΕ L 228 της 24.8.2002, σ. 8.(7) ΕΕ C 288 της 23.11.2002, σ. 2.(8) ΕΕ C 288 της 23.11.2002, σ. 11.(9) ΕΕ L 290 της 28.10.2002, σ. 1.(10) ΕΕ L 178 της 17.7.2003, σ. 9.


Avis juridique important

|

31999D0440

1999/440/ΚΕΠΠΑ: Απόφαση του Συμβουλίου, της 6ης Ιουλίου 1999, σχετικά με την παράταση της κοινής δράσης 97/289/ΚΕΠΠΑ σχετικά με τη θέσπιση προγράμματος βοηθείας της Ευρωπαϊκής Ένωσης προς υποστήριξη των προσπαθειών της Παλαιστινιακής Αρχής να αντιμετωπίσει τρομοκρατικές ενέργειες που προέρχονται από εδάφη υπό τον έλεγχό της

Επίσημη Εφημερίδα αριθ. L 171 της 07/07/1999 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥτης 6ης Ιουλίου 1999σχετικά με την παράταση της κοινής δράσης 97/289/ΚΕΠΠΑ σχετικά με τη θέσπιση προγράμματος βοηθείας της Ευρωπαϊκής Ένωσης προς υποστήριξη των προσπαθειών της Παλαιστινιακής Αρχής να αντιμετωπίσει τρομοκρατικές ενέργειες που προέρχονται από εδάφη υπό τον έλεγχό της(1999/440/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 14,Εκτιμώντας τα εξής:(1) στις 29 Απριλίου 1997 το Συμβούλιο ενέκρινε την κοινή δράση 97/289/ΚΕΠΠΑ(1), σχετικά με τη θέσπιση προγράμματος βοηθείας της Ευρωπαϊκής Ένωσης προς υποστήριξη των προσπαθειών της Παλαιστινιακής Αρχής να αντιμετωπίσει τρομοκρατικές ενέργειες που προέρχονται από εδάφη υπό τον έλεγχό της·(2) η ανατέρω κοινή δράση, η οποία διόρισε έναν ειδικό σύμβουλο της Ευρωπαϊκής Ένωσης, λήγει στις 29 Απριλίου 2000·(3) τα αποτελέσματα της ενδιάμεσης επισκόπησης της ανωτέρω κοινής δράσης επιβεβαίωσαν ότι το πρόγραμμα βοηθείας της Ευρωπαϊκής Ένωσης αποτελεί σημαντική συνεισφορά για την πραγμάτωση των στόχων που επιδιώκει η Ένωση ως προς την υποστήριξη των προσπαθειών της Παλαιστινιακής Αρχής να αντιμετωπίσει τρομοκρατικές ενέργειες που προέρχονται από εδάφη υπό τον έλεγχό της·(4) σημειώθηκε καθυστέρηση στην έναρξη εφαρμογής ορισμένων δραστηριοτήτων που προβλέπονται στο πρόγραμμα βοηθείας της Ευρωπαϊκής Ένωσης και ως εκ τούτου η διάρκεια αυτών των δραστηριοτήτων θα υπερέβαινε τη διάρκεια της κοινής δράσης 97/289/ΚΕΠΠΑ·(5) η συνέχεια της εφαρμογής των διαφόρων αυτών δραστηριοτήτων θεωρείται σημαντική προκειμένου να επιτευχθούν οι στόχοι που επιδιώκονται από την Ευρωπαϊκή Ένωση·(6) στις 26 Οκτωβρίου 1998 το Συμβούλιο διεύρυνε την εντολή του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή, ώστε να συμπεριληφθούν και τα ζητήματα ασφάλειας· υπό τις συνθήκες αυτές είναι σημαντικό να εξασφαλιστεί συντονισμός και συνοχή της προσέγγισής της,ΑΠΟΦΑΣΙΣΕ ΤΑ ΕΞΗΣ:Άρθρο 1Η κοινή δράση 97/289/ΚΕΠΠΑ παρατείνεται ως τις 31 Μαΐου 2002.Άρθρο 2Ο ειδικός σύμβουλος της Ευρωπαϊκής Ένωσης και ο ειδικός εντεταλμένος της Ευρωπαϊκής Ένωσης για την ειρηνευτική διαδικασία στη Μέση Ανατολή θα συντονίζουν τη δράση τους ως προς τη συνεργασία στον τομέα της ασφάλειας, προκειμένου να εξασφαλιστεί η συνοχή της δράσης της Ευρωπαϊκής Ένωσης προς υποστήριξη της ειρηνευτικής διαδικασίας στη Μέση Ανατολή.Άρθρο 3Η κοινή δράση 97/289/ΚΕΠΠΑ θα επανεξεταστεί ως στις 30 Ιουνίου 2000 το αργότερο, ενόψει της ενδεχόμενης θέσπισης πολυετούς προγράμματος και του καθορισμού ενδεικτικού χρηματοδοτικού ποσού για την εναπομένουσα περίοδο.Άρθρο 4Η παρούσα απόφαση αρχίζει να ισχύει την ημέρα της θέσπισής της.Δημοσιεύεται στην Επίσημη Εφημερίδα.Βρυξέλλες, 6 Ιουλίου 1999.Για το ΣυμβούλιοΟ ΠρόεδροςT. HALONEN(1) ΕΕ L 120 της 12.5.1997, σ. 2.


74/55/ΕΟΚ: Απόφαση της Επιτροπής της 22ας Ιανουαρίου 1974 περί εξουσιοδοτήσεως για διενέργεια ελέγχου των κοινοτικών εσόδων στα κράτη μέλη